cyanic-selkie/wikianc huggingface dataset:
Bimetālisms
Bimetālisms ir sistēma, kas 16. un 17. gadsimtā pastāvēja lielākajā daļā Eiropas valstu. Naudu aizstāja zelts un sudrabs, tika kaltas un brīvi izmantotas zelta un sudraba monētas. Ārējā tirdzniecība neatšķīrās no iekšējās tirdzniecības. Sudraba un zelta starpvalstu pārvietošanās stabilizēja valūtas maiņas kursus un bija labvēlīga ārējai tirdzniecībai. Tieši šajā periodā valdīja merkantilisms.
2011. gada Latvijas futbola Virslīgas sezona
'''Latvijas futbola Virslīgas 2011. gada sezona''' bija 37. Virslīgas sezona. Tā sākās 16. aprīlī un noslēdzās 5. novembrī. Tajā piedalijās 9 komandas, kuras aizvadīja četru riņķu turnīru, katra aizvadot 32 spēles. Pēc piecu sezonu sadarbības LMT pārtrauca sponsorēt līgu.
Par 2011. gada sezonas čempioniem ceturto reizi kluba vēsturē kļuva FK Ventspils.
Komandu izmaiņas
1. līgas 2010. gada sezonā uzvarēja FB Gulbene-2005, izcīnot tiesības 2011. gada sezonā startēt Virslīgā.
Sakarā ar to, ka 2010. gada sezonas 9. vietas ieguvēja FC Tranzit atsauca savu dalību Virslīgā un atteicās no pārspēlēm, tad 2. vietas ieguvēji 1. līgā — FC Jūrmala automātiski ieguva vietu Virslīgā šai sezonai.
No Virslīgas kā iepriekšējās sezonas pēdējās vietas ieguvēja izkrita FK Jaunība.
2011. gada janvārī SK Blāzma paziņoja, ka tai trūkst finansiālo līdzekļu dalībai Virslīgā, tāpēc tā atsauca savu dalību. Pirms tam bija ziņots, ka čempionātā piedalīsies 10 komandas, kuras aizvadīs trīs riņķu turnīru, katra aizvadot 27 spēles. Tika pieļauta iespēja, ka Blāzma varētu dalību atjaunot 2012. gada Virslīgas čempionātā, ja tā izteiks tādu vēlmi.
Lielvārde
Lielvārde (līdz 1931. gadam Rembate) ir pilsēta Vidzemes dienvidrietumos, Daugavas labajā krastā, Ogres novadā. Viena no senākajām apdzīvotajām vietām Daugavas krastā vēsturiski veidojusies pie Rumbiņas upītes grīvas, kur atradušies gan Daugavas līvu vecākā Uldevenes pilskalns, gan arī Rīgas arhibīskapu Lielvārdes pils. Vairākkārt nopostīta, mūsdienu pilsēta atdzimusi uz blakus esošā Rembates pagasta zemes ap dzelzceļa staciju. 1949. gadā piešķirts pilsētciemata statuss, pilsētas tiesības no 1992. gada. No 2004. gada līdz 2021. gadam Lielvārdes novada centrs.
Vēsture
Visticamāk, Lielvārdes vārds radies jau vikingu laikos no skandināvu vārda warde — ‘piestātne’, ‘krāvums’ vai ‘krauja ar signālugunskuru’. Lielvārdes nosaukums pirmo reizi rakstos minēts 1201. gadā Indriķa hronikā (Lennewarde), kad tā ietilpa Daugavas Līvzemē. No 1255. gada Lielvārdes draudzes novads (Kirchspiel Lennewarden) piederēja Rīgas arhibīskapiem, bet 15. gadsimta pirmajā pusē arhibīskaps bija spiests pili ieķīlāt ordenim. Livonijas kara laikā pili nopostīja. 17. gadsimtā Lielvārdes priekšpilī sāka veidoties Lielvārdes muižas apbūve. 1631. gada 21. jūnijā Zviedrijas karalis Gustavs II Ādolfs Lielvārdes draudzes novadu ar visām muižām piešķīra Vulfu dzimtai.1861. gadā tika izbūvēta Rembates dzelzceļa stacija, ap kuru arī sāka attīstīties mūsdienu apdzīvotā vieta. 1925. gadā Rembatei piešķīra biezi apdzīvotas vietas (ciema) statusu. 1926. gadā Rembati pievienoja Lielvārdes pagastam. 1931. gadā Rembati pārdēvēja par Lielvārdi (dzelzceļa staciju pārdēvēja jau 1926. gadā). 1949. gadā Lielvārdei piešķīra strādnieku ciemata statusu (no 1961. gada — pilsētciemata) un izveidoja Lielvārdes lauku teritoriju, pakļaujot ciematam likvidēto Kaibalas ciemu. 1970. gados Rembates ciema teritorijas tuvumā izbūvēja militāro lidlauku un armijas vajadzībām pilsētciemata ziemeļu daļā uzcēla daudzdzīvokļu māju kvartālu.
Pēc Latvijas neatkarības atjaunošanas Lielvārdei 1992. gada 5. martā piešķīra pilsētas tiesības. 2004. gada 16. novembrī Lielvārdes pilsētu ar lauku teritoriju pārveidoja par Lielvārdes novadu. Kopš 2021. gada 1. jūlija Lielvārdes novads, kā arī Lielvārdes pilsēta ir iekļauts Ogres novadā.
Ģeogrāfija
Lielvārde atrodas Daugavas labajā krastā (pie Ķeguma ūdenskrātuves) Rīgas aglomerācijas dienvidaustrumu atzarā un ietilpst Rīgas plānošanas reģionā. Pilsēta atrodas Lejasdaugavas senlejas paplatinājumā 40-49 m vjl. (ūdenskrātuves līmenis 32 m vjl.). Pret Daugavu vērsts Viduslatvijas nolaidenums.
Klimats
Ziemas Lielvārdes apkaimē ir salīdzinoši siltākas nekā Ogres novada ziemeļu un austrumu daļā. Gaisa vidējā diennakts temperatūra janvārī ir -6,1 °C, bet jūlijā tā ir 17,1 °C. Sakarā ar Ķeguma ūdenskrātuves ietekmi pie Daugavas vasarā ir nedaudz vēsāks, bet rudenī - siltāks. Gada vidējais nokrišņu daudzums ir 650 - 700 mm.
Martins Havlāts
Martins Havlāts (cs; dzimis 1981. gada 19. aprīlī Mlada Boleslavā, Čehijā) ir bijušais čehu hokejists, malējais uzbrucējs, Čehijas hokeja izlases dalībnieks. Karjeras laikā aizvadījis 790 spēles Nacionālās hokeja līgas klubos Otavas "Senators", Čikāgas "Blackhawks", Minesotas "Wild", Sanhosē "Sharks", Ņūdžersijas "Devils" un Sentluisas "Blues". Čehijas izlases sastāvā kļuvis par 2000. gada Pasaules čempionu.
Spēlētāja karjera
1999. gada NHL draftā Havlatu, ar kopējo 26. numuru, izvēlējās Otavas "Senators" vienība, kuras rindās Havlats arī uzsāka savu NHL karjeru. Savā NHL debijas sezonā viņš bija starp trim Kaldera balvas pretendentiem, bet to nesaņēma. "Senators" vienībā viņš spēlēja no 2000. līdz pat 2006. gadam, kopā piecās sezonās kluba sastāva'aizvadot 349 spēles.
2004.-05. NHL sezonas lokauta laikā Havlāts spēlēja uzreiz trijos klubos - Čehijas Ekstralīgas klubos Prāgas "Sparta" un Znojemsti Excalibur Orli, kā arī Krievijas Superlīgas klubā Maskavas "Dinamo". 2005.—06. sezonā Martins aizvadīja tikai 28 spēles, jo no novembra līdz aprīlim viņš ārstēja pleca savainojumu. Šī paša iemesla dēļ viņš bija spiests izlaist arī 2006. gada olimpiskās spēles. 2006.—07. sezonā viņš pirmo reizi piedalījās NHL visu zvaigžņu spēlē. No 2006. līdz 2009. gadam Havlāts spēlēja Čikāgas "Blackhawks" rindās, taču tad nākamās divas sezonas aizvadīja Minesotas "Wild" sastāvā.
2017. gada februāra sākumā paziņoja par karjeras beigšanu.
Čehijas hokeja izlases sastāvā piedalījies 2000., 2004. un 2011. gada Pasaules čempionātos, 2000. gadā kļūstot par Pasaules čempionu, kā arī 2002. gada olimpiskajās spēlēs un 2004. gada Pasaules kausa izcīņā. Junioru vecumā viņš spēlēja arī 1999. gada U—18 Pasaules čempionātā un 2000. gada Junioru Pasaules čempionātā. 2006. gada olimpiskajās spēlēs viņš nepiedalījās traumas dēļ.
Bolehiva
Bolehiva ir pilsēta Ukrainas rietumos, Ivanofrankivskas apgabala Kalušas rajonā.
Vēsture
Rakstos pirmoreiz minēta 1371. gadā. Kopš 14. gadsimta - Polijas sastāvā. 1546. gadā pilsētā tika izveidots pirmais sāls ieguves uzņēmums. Pēc Polijas Pirmās dalīšanas 1772. gadā pilsēta iekļāvās Austrijas impērijā (Austroungārijā) un bija tur līdz Pirmā pasaules kara beigām. 19. gadsimta beigās 75% no pilsētas iedzīvotājiem bija ebreji.
Pēc Pirmā pasaules kara Bolehiva iekļāvās jaunizveidotajā Polijas valstī. 1939. gadā, pamatojoties uz Molotova-Ribentropa paktu, PSRS iebruka Polijā, un Bolehiva tika iekļauta Ukrainas PSR. No 1941. gada līdz 1944. gada 7. augustam atradās vācu okupācijā. Vācu okupācijas laikā pilsētas ebreji tika iznīcināti. Pēc kara pilsētas poļu iedzīvotāji tika pārcelti uz Poliju. No 1991. gada - neatkarīgās Ukrainas sastāvā.
Griga—Šellerupa komēta
Griga—Šellerupa komēta (oficiālais apzīmējums: 26P/Grigg-Skjellerup) ir periodiskā komēta, kas apriņķojumu veic 5,31 gadā. Komētu atklāja jaunzēlandiešu astronoms Džons Grigs (John Grigg). komētu vēlreiz atklāja austrāliešu astronoms Džons Frānsiss Šellerups (John Francis Skjellerup), kurš tolaik strādāja Dienvidāfrikā.
Komētas orbītu spēcīgi ietekmē Jupiters, to ievērojami novirzot. Piemēram, komētas perihēlijs no 0,77 AU ir palielinājies līdz 0,89 AU, 0,99 AU , 1,12 AU.
Tā kā komētas perihēlijs atradās tuvu Zemes orbītai, tā bija viegli sasniedzama Džoto kosmiskajai zondei, kura pirms tam pētīja Haleja komētu.
tika atklāts, ka Griga—Šellerupa komēta izraisa Pī Pupīdas — vāju meteoru plūsmu, redzamu dienvidu puslodē.
Pēdējoreiz komēta Saulei bija pietuvojusies.
2009.—2010. gada NBA sezona
2009.—2010. gada Nacionālās basketbola asociācijas sezona bija 64. NBA sezona. Regulārā sezona ilga no līdz. Šajā sezonā piedalījās 30 komandas (29 no ASV un 1 no Kanādas). Regulārajā sezonā tika izspēlētas 1230 spēles (katra komanda aizvadīja 82 spēles).
Klīvlendas "Cavaliers" gūtā 61 uzvara bija vājākais regulāro sezonu uzvarējušās komandas rādītājs kopš 2003.—2004. gada sezonas, savukārt Ņūdžersijas "Nets" kļuva par piekto komandu NBA vēsturē, kas vienā sezonā zaudēja vismaz 70 spēlēs.
Pirmssezona
Ņujorkā notika 2009. gada NBA drafts. Ar pirmo kārtas numuru Losandželosas "Clippers" izvēlējās Bleiku Grifinu. NBA paziņoja, ka 2009.—2010. gada sezonas algu griesti būs 57,70 miljoni ASV dolāru. beidzās 5 gadu līgums starp NBA un līgas tiesnešiem. Abas puses nespēja vienoties par līguma noteikumiem, tāpēc tiesneši uzsāka lokautu. NBA leģendas Maikls Džordans, Džons Stoktons, Deivids Robinsons un Jūtas "Jazz" treneris Džerijs Slouns tika uzņemti Basketbola slavas zālē. Krievijas tālaika bagātākais cilvēks Mihails Prohorovs kļuva par galveno Ņūdžersijas "Nets" īpašnieku.
sākās pirmssezonas pārbaudes spēlēs, kuras tiesāja WNBA un D-Līgas tiesneši. Šī bija pirmā reize kopš 1995.—1996. gada NBA sezonas, kad spēles netiesāja NBA tiesneši. septīto reizi NBA vēsturē tika aizvadīta spēle Āzijas pilsētā: pirmssezonas spēle starp Indiānas "Pacers" un Denveras "Nuggets" notika Taibei, šī bija pirmā NBA spēle Taivānā. tika parakstīts 2 gadu līgums starp līgas vadību un tiesnešiem, līdz ar to beidzās tiesnešu boikots.
Regulārā sezona
tika uzsākta 64. NBA sezona. Pirmajā spēļu dienā uz laukuma izgāja 83 ārvalstu spēlētāji, tas bija līgas rekords. Pirmoreiz NBA spēlēja Izraēlas, Zviedrijas un Tanzānijas basketbolisti, tāpat pirmajā spēļu dienā piedalījās 63 bijušie D-Līgas spēlētāji, kas arī ir rekords.
par savu aiziešanu no NBA līgas paziņoja desmitkārtējs Visu zvaigžņu spēles dalībnieks Elens Aiversons, taču  viņš atsauca paziņojumu par NBA karjeras beigšanu un piekrita 2 gadu līgumam ar Filadelfijas "76ers". Vašingtonas "Wizards" aizsargs Gilberts Arenass tika atstādināts no spēlēšanas uz izmeklēšanas laiku par šaujamieroča ienešanu "Wizards" ģērbtuvēs. Dž. Arenass vēlāk tika sodīts par šaujamieroča uzglabāšanu bez licences. 19 dienas vēlāk līgas vadība viņu un Džavarisu Kritentonu diskvalicēja līdz sezonas beigām. Detroitas "Pistons" aizsargs Bens Gordons guva 10 miljono punktu NBA regulāro sezonu vēsturē.
2010. gada Visu zvaigžņu spēle tika aizvadīta Cowboys Stadium, Teksasā, ar Austrumu komandas uzvaru līdzīgā spēlē ar 149—139. Par spēles vērtīgāko spēlētāju tika atzīts Maiami "Heat" spēlētājs Dveins Veids. Spēli klātienē noskatījās rekordliels skatītāju skaits (108 713), kas ir arī visu laiku lielākais skatītāju skaits jebkāda līmeņa basketbola spēlē. Rookie Challenge spēlē līgas debitantu uzvarēja līgā otro sezonu spēlējošos ar 140—128. Par spēles vērtīgāko atzina Tairīku Evansu. Šī bija pirmā reize kopš 2002. gada, kad debitanti uzvar otrgadniekus. Visu zvaigžņu spēles nedēļas nogalē notikušajos konkursos Neits Robinsons ("Knicks") trešo reizi karjerā uzvarēja slum-dunk konkursā, Pols Pīrss ("Celtics") trīspunktnieku konkursa finālā uzvarēja Stefenu Kariju ("Warriors").
2009. gada NBA draftā ar otro numuru izraudzītais Hašīms Tabets parakstīja līgumu ar D-Līgas komandu Dakotas "Wizards", tā kļūstot ar visaugstāko numuru draftēto spēlētāju, kurš spēlējis D-Līgā. Divas dienas vēlāk visu laiku slavenākais basketbolists Maikls Džordans kļuva par Šarlotas "Bobcats" galveno īpašnieku.
Maiks Danlīvijs tika atlaists no "Clippers" galvenā trenera amata. Vašingtonas "Wizards" kļuva par pirmo komandu pēdējo 10 gadu laikā, kas aizvada trīs spēles trijās dienās. Spēļu kalendārs tika mainīts februārī notikušā sniegputeņa dēļ.
tika paziņoti 2010. gadā basketbola slavas zālē uzņemamie. Tika paziņots, ka oficiāli tiks uzņemti četri bijušie NBA spēlētāji — Deniss Džonsons, Gass Džonsons, Karls Malons, Skotijs Pipens —, kā arī Losandželosas "Lakers" īpašnieks Džerijs Bass un 1992. gada Barselonas vasaras olimpisko spēļu basketbola turnīrā zeltu izcīnījusī ASV basketbola izlase ("Dream Team").
Ņūdžersijas "Nets" aizvadīja pēdējo spēli Izod Center arēnā, tajā tika piedzīvots zaudējums Šarlotas "Bobcats" ar 95—105. Izod Center arēnā klubs spēlēja kopš 1981. gada un nākamās divas sezonas komanda spēlē Prudential Center arēnā, 2012. gadā ir ieplānota komandas spēlēšana Barclays Center Bruklinā, Ņujorkā. pēdējo spēli Amway Arena aizvadīja Orlando "Magic", tajā tika gūta uzvara pār Filadelfijas "76ers" ar 125—111. "Magic" Amway Arena spēlēja kopš kluba pirmās sezonas NBA 1989. gadā, nākamajā sezonā klubs spēlē Amway Center arēnā.
Pēc konferencēm
Piezīmes
Izslēgšanas spēles
Pēc regulārās sezonas beigām katras konferences astoņas pirmās komandas kvalificējās izslēgšanas spēlēm. Tās sākās.
Klīvlendas "Cavaliers" bija visvairāk uzvaras guvusī komanda regulārajā sezonā, tādējādi viņi ieguva mājas spēļu priekšrocības visām turnīra kārtām. "Cavaliers" otro gadu pēc kārtas triumfēja Centrālajā divīzijā. Regulārās sezonas uzvarētājas titulu komanda nodrošināja 5. aprīlī.
Otro reizi pēdējo trīs sezonu laikā un pirmoreiz kopš 2008. gada izslēgšanas spēlēm visas astoņas izslēgšanas spēlēm kvalificējušās komandas no Rietumu konferences bija guvušas vismaz 50 uzvaras. Septiņas uzvaras, kas šķīra pirmo vietu no astotās, bija atkārtots mazākais spēļu atstatums kopš 2008. gada izslēgšanas spēlēm.
Klīvlendas "Cavaliers" gūtā 61 uzvara bija vājākais regulārās sezonas uzvarētājkomandas rādītājs kopš 2003.—2004. gada sezonas, kad tikpat uzvaru guva Indiānas "Pacers". "Cavaliers" izkrišana no cīņas par NBA čempiontitulu otrajā kārtā pret Bostonas "Celtics" bija sliktākais rādītājs regulārās sezonas labākajai komandai pēc Dalasas "Mavericks" zaudējuma 2007. gada izslēgšanas spēļu pirmajā kārtā Goldensteitas "Warriors".
Austrumu konferences fināla "Magic" pret "Celtics" piektā spēle bija pēdējā Amway Arena aizvadītā spēle.
"Bobcats" pirmo reizi kluba vēsturē kvalificējās izslēgšanas spēlēm, pirmajā kārtā tika piedzīvots zaudējums pret "Magic".
"Thunder" pirmo reizi kvalificējās izslēgšanas spēlēm ar pašreizējo nosaukumu. Pēdējo reizi klubs kvalificējās cīņai par NBA čempionu titulu 2005. gadā kā Sietlas "SuperSonics".
Abu konferenču uzvarētāji, Bostonas "Celtics" un Losandželosas "Lakers", tikās 2010. gada NBA finālsērijā.
Finālsērija
NBA finālsērijā iekļuva abu konferenču uzvarētājkomandas: Bostonas "Celtics" un Losandželosas "Lakers". Bostonas "Celtics" guva uzvaru Austrumu konferencē, taču Losandželosas "Lakers" guva uzvaru Rietumu konferencē.
Pēc septiņu spēļu sērijas beigām "Lakers" basketbolisti kļuva par 2009.—2010. gada sezonas čempioniem  un komandas kapteinis Kobe Braiants saņēma bijušā "Celtics" spēlētāja Billa Rasela vārdā nosaukto finālsērijas vērtīgākā spēlētāja balvu. Finālsērijas septītā, izšķirošā, spēle notika, tai bija visaugstākais reitings (18,2%) pēc 1998. gada NBA finālsērijas.
NBA finālsērija notika pēc 2—3—2 rotācijas, kas nozīmēja, ka "Lakers" ir mājasspēļu priekšrocības, jo viņiem bija labāks uzvarēto—zaudēto spēļu procents regulārajā sezonā nekā "Celtics". Šī bija 12. reize līgas vēsturē, kad "Celtics" un "Lakers" tikās finālā. Labāka bilance bija Bostonas klubam, kas uzvarēja iepriekšējās 9 reizēs (1959, 1962, 1963, 1965, 1966, 1968, 1969, 1984, 2008), kamēr Losandželosas klubs tikai 2 (1985, 1987). Šī bija pirmā reize kopš 2005. gada finālsērijas, kad čempiona noskaidrošanai nepieciešamas visas 7 spēles.
Pirms finālsērijas abi klubi 2009.—2010. gada regulārajā sezonā tikās divreiz: ar rezultātu 90—89 uzvarēja "Lakers" un  ar rezultātu 87—86 uzvarēja "Celtics".
Lūks Voltons kopā ar savu tēvu Billu Voltonu kļuva par pirmo tēvu un dēlu, kuriem katram ir izdevies izcīnīt vismaz 2 NBA čempionu titulus: Bills tos izcīnīja 1977. un 1986. gadā, Lūks — 2009. un 2010. gadā.
Čempioni
{| class="toccolours" style="font-size: 95%; width:50%;" ! colspan="2" style="background-color: #6137ad; color: #ffcd35; text-align: center;" | '''2010. gada NBA finālsērijas Losandželosas "Lakers" sastāvs''' ! Spēlētāji !! Treneri {| class="sortable" style="background:transparent; margin:0px; width:100%;" ! Poz. !! # !! Val. !! Spēlētājs !! Dzimis !! Aug. !! Sv.
1797. gads
1797. bija parastais gads, kas sākās svētdienā.
Neizskaidrojami, bet fakts
Neizskaidrojami, bet fakts (ru) bija krievu televīzijas programma, ko kanāls TNT sāka pārraidīt 2005. gada 3. martā un beidza pārraidīt 2008. gada 19. jūlijā. Latvijā šo raidījumu pārraida TV3. Pārraide ir izpelnījusies smagu kritiku, jo daži tās personāži bija aktieri.
Āfrikas cūku mēris
Āfrikas cūku mēris (pestis africana suum) jeb Montgomerija slimība ir ļoti lipīga vīrusu slimība, ar ko slimo tikai cūkas. Izraisītājs pieder pie Asfarviridae vīrusu grupas. Slimībai raksturīgs drudzis, cianoze un plaši asinsizplūdumi (hemorāģijas) iekšējos orgānos. Cilvēkam Āfrikas cūku mēris nav bīstams un saslimušo cūku gaļa ir lietojama uzturā. Tomēr, lai novērstu slimības izplatību, slimie vai aizdomās turamie dzīvnieki ir jālikvidē un to līķi jāsadedzina. Āfrikas cūku mēra vīruss ir ļoti izturīgs — tas ārējā vidē saglabājas vismaz 11 dienas (inficētā cūku aizgaldā līdz mēnesim), bet līdz 4 °C atdzesētās asinīs — pusotru gadu. Liofilizētās (aukstumā un vakuumā izžāvētās) asinīs var saglabāties pat 8 gadus. Tiešos saules staros vīruss iet bojā dažu stundu laikā; karsējot 70 °C temperatūrā — pusstundas laikā. Izplatās kā tiešu, tā netiešu kontaktu laikā; vīrusu var pārnēsāt ērces un kukaiņi.
Pirmo reizi šī slimība konstatēta 1907. gadā Kenijā, vēlāk izplatījusies arī Dienvidamerikā un Karību salās, bet Eiropā fiksēta 1957. gadā Portugālē.
Latvijā Āfrikas cūku mēris pirmo reizi reģistrēts. Vairākos Latvijas reģionos Krievijas un Igaunijas pierobežā izsludināts ārkārtas stāvoklis, karantīnas zonā tiek pārbaudīti transportlīdzekļi. Tiek veikta 100% bagāžas kontrole iebraucējiem no Krievijas un Baltkrievijas — gaļu, pienu un to izstrādājumus Eiropas Savienībā no trešajām valstīm ievest aizliegts.
Vīruss nodara milzīgus zaudējumus tautsaimniecībai un 2014. gadā Baltijas valstu kopējie zaudējumi no tā lēšami 50 miljonos eiro.
Simptomi
Āfrikas cūku mēra inkubācijas periods ir 5—15 dienas. Saslimušajām cūkām ir paaugstināta ķermeņa temperatūra, tās ir apātiskas, gurdenas, guļ, saspiedušās kopā. Novērojama vemšana, atsacīšanās no barības, caureja. Uz ādas veidojas sārti plankumi (zemādas asinsizplūdumi), kas nepazūd, tiem uzspiežot. Mēdz būt ķermeņa pakaļdaļas paralīze, kustību koordinācijas traucējumi. Grūsnām sivēnmātēm slimība izraisa abortu. Dzīvnieku mirstība šai slimībai ir augsta un sasniedz pat 100%.
Ārstēšana
Mūsdienās nepastāv efektīvas medikamentozas ārstēšanas metodes un nav arī izstrādāta efektīva profilaktiska vakcīna.
Profilakse
Lai novērstu mājas cūku saslimšanu, cūku turēšanas novietnēs jāievēro stingri biodrošības pasākumi. Nedrīkst pieļaut mājas cūku kontaktus ar meža cūkām; nedrīkst izbarot tām nomedīto meža cūku gaļas atliekas; neizmantot cūku kopšanā medību apģērbu vai apģērbu, ar ko būts mežā; pakaišiem jāizmanto materiāls, kas nav bijis kontaktā ar meža cūkām. Jādezinficē autotransports un cits aprīkojums, ko izmanto dzīvnieku un to kopšanas materiālu pārvešanai; pie ieejām novietnēs jāizvieto dezinfekcijas paklāji; jāmazgā rokas pirms cūku kopšanas. Regulāri jāveic deratizācija (grauzēju izķeršana) novietnēs. Nedrīkst pieļaut suņu un kaķu iekļūšanu kūtī; tajā nav jālaiž nepiederošas personas. Aizliegts izmest mežā nobeigušos mājdzīvniekus vai nomedītu meža cūku atliekas.
Jāsamazina meža cūku skaits mēra skartajos reģionos, tās izmedījot.
Ja cūkas izskatās neveselas vai ir nobeigušās, par to nekavējoties jāinformē veterinārārsts vai Pārtikas un veterinārais dienests.
Mēra apturēšanai jālikvidē inficētie dzīvnieki, to gaļas produkcija, ar slimiem dzīvniekiem kontaktā bijušie rīki un materiāli. Ja iegādāta nezināmas izcelsmes gaļa, tā jāsadala pēc iespējas mazākos gabalos un termiski jāapstrādā tā, lai iekšējā temperatūra būtu vismaz 71 °C un noturētos divas stundas.
Interesanti fakti
1971. gadā Āfrikas cūku mēra epidēmija plosījās Kubā un sešu nedēļu laikā nācās nokaut pusmiljonu cūku. Fidels Kastro šajā sakarā paziņoja, ka vīrusu ieveduši ASV specdienesti Kubas ekonomikas destabilizēšanas nolūkā.
2013. gadā, lai nepieļautu infekcijas izplatību ar meža cūkām, Baltijas valstu un Polijas veterinārie dienesti vienojās būvēt žogu pa Eiropas Savienības ārējo robežu, tomēr tas netika izdarīts sabiedrības neizpratnes dēļ. Šobrīd zaudējumi no mēra tiek prognozēti lielāki, nekā būtu izmaksājis šāds žogs.
Pārtikas un veterinārā dienesta veiktās cūku mēra skarto Latgales novadu apsekošanas laikā 2014. gada jūlijā tika konstatēts, ka lielai daļai pierobežas iedzīvotāju nav nekas zināms par izsludināto ārkārtas stāvokli, jo viņi dzīvo Krievijas informatīvajā telpā.
Ivans Karasjovs
1993.gadā pabeidza Kubaņas valsts tehnoloģisko universitāti specialitātē "Fizika un zemu temperatūru tehnika".
Viņš ir divu grāmatu autors: «Zemes riņķis» (Круг земной) un «Virpuliszeme» (Выря). Viņa parasti īsus nostāstus apvieno burvju reālisma žanrs, daudzkārtaini folkloras teksti, kā arī šausmu beletristikas elementi.
Ivans Karasjovs izstrādājis mākslīgās valodas Arahau, Sunilinus un Alpte. Publicējis vairākus zinātniski publicistiskus darbus: «Filozofisks skats uz ekoloģisko ideju evolūciju», «Alfabēts kā cilvēku civilizācijas spogulis», «Fonti civilajā un burti vīzēs».
Šobrīd strādā «Rossijskaja gazeta» (Российская газета) par ekonomikas komentētāju.
Progress
Progress var būt:
Sid Meier's Alpha Centauri
Sid Meier's Alpha Centauri (SMAC) ir Braiena Renoldsa un Sida Maijera vadībā tapusi gājienu stratēģijas datorpēle, kura netieši turpina pirmo divu Civilization sērijas spēļu līniju. Alpha Centauri izstrādājusi Firaxis Games kompānija. Spēles koncepcijas pamatā ir cilvēces nokļūšana kosmosā un jaunas planētas kolonizēšanu Centaura Alfas zvaigžņu sistēmā.
Sid Meier's Alpha Centauri neieguva tādu popularitāti spēlētāju vidū kā Civilization sērijas spēles. Līdz 1999. gada jūlija beigām tika pārdoti 168 769 eksemplāri. Tai ir iznācis papildinājums Sid Meier's Alien Crossfire.
Stāsts
Rit 22. gadsimts. Saskaņā ar spēles pamatstāstu, uz Zemes dzīves apstākļi kļūst neciešami. Karu, sērgu un piesārņojuma rezultātā cilvēce pamazām iet bojā. Apvienoto Nāciju Organizācija, lai glābtu humonoīdus no pilnīgas iznīcības, kosmosā palaiž kosmisko kuģi Unity ar kolonistiem, kura mērķis nogādāt cilvēkus dzīvošanai uz citām planētām. Unity ieplānotais galapunkts ir Centauras Alfa zvaigžņu sistēma. Kosmiskā ceļojuma laikā sākas jaunas ķibeles. Kuģa tehniskās kļūmes dēļ un ārkārtas apstākļu spiediena rezultātā kolonisti sadalās septiņās frakcijās, kuras vada līderi. Šie līderi nolemj nekavējoties, pirms kosmiskais kuģis iet bojā, ar kolonizēšanas kapsulām doties uz nezināmo planētu. Septiņas frakcijas ierodas uz planētas virsmas un sākas jauns posms pirmās cilvēces kolonizētās planētas vēsturē.
Frakcijas
Spēlē izvēlei pieejamas septiņas frakcijas. Diplomātiskajos sakaros ļoti svarīga katras frakcijas ideoloģiskā bāze, uz kuras pamata tiek realizēta spēles politika. Tādēļ ne visas frakcijas spēj sadarboties un draudzēties savā starpā.
Sakstagala pagasts
Sakstagala pagasts ir Rēzeknes novada teritoriāla vienība tā rietumos, Rēzeknes upes kreisajā krastā. Robežojas ziemeļos pa Rēzekni ar Rikavas, Kantinieku un Audriņu pagastiem, austrumos ar Ozolmuižas pagastu, dienvidaustrumos ar Ozolaines pagastu, dienvidos ar Silmalas pagastu, rietumos ar Sokolku un Viļānu pagastiem. Pagasta centrs atrodas Sakstagalā.
Dabas pieminekļi
Pagasta teritorijā atrodas divi dižakmeņi.
Komultēnu dižakmens atrodas jaukto koku mežā ap 700 m no Jēkabpils–Rēzeknes ceļa, uz ZA no Komultēniem. Dižakmens apkārtmērs 15 m, garums 5 m, platums 3 m, augstums 1,8 m, tilpums ap 20 m3.
Subinaites dižkmens atrodas iepretī Vaļenieku mājām Rēzeknes upes stāvā kreisā krasta nogāzes apakšējā daļa pie paša ūdens. Akmens pamatne ir zem upes līmeņa, tas ir 5,2 m garš, 4,4 m plats, virs ūdens līmeņa paceļas par 1,6 m, zem ūdens _ ap 2,5 m, tilpums 26 m3. Sarkanbrūnā virsma ir stipri sadēdējusi un apsūnojusi. Aizsargājams kopš 1977.gada.
Vēsture
Sakstagala vārds vēstures avotos pirmoreiz ir minēts 1582. gadā. Pagasts dibināts 19. gadsimta beigās. 1935. gadā tā platība bija 147,9 km² un tajā dzīvoja 7527 iedzīvotāji. 1945. gadā pagastā izveidoja Kantinieku, Sakstagala, Sokolovas un Uļjanovas ciema padomes, bet pagastu 1949. gadā likvidēja. Sakstagala ciems ietilpis Viļānu (1949-1962) un Rēzeknes (1962-2009) rajonos. 1954. gadā Sakstagala ciemam pievienoja likvidētos Uļjanovas un Sokolovas ciemus, 1962. gadā — Viļānu lauku teritorijas kolhoza «Vernij putj» teritoriju. 1990. gadā ciemu reorganizēja par pagastu. 2009. gadā Sakstagala pagastu kā administratīvo teritoriju iekļāva Rēzeknes novadā.
Kultūrvēstures pieminekļi
Pagasta teritorijā atrodas četri valsts nozīmes un divi vietējās nozīmes kultūras pieminekļi.
Valsts nozīmes pieminekļi:
Vietējās nozīmes arhitektūras pieminekļi:
Iedzīvotāji
Pagasta lielākās apdzīvotās vietas ir Sakstagals, Ciskādi un Uļjanova.
Apdzīvotās vietas
Sakstagala pagastā ietilpst 60 apdzīvotas vietas — 52 ciemi un 8 savrupvietas.
Reliģija
Pagastā atrodas trīs baznīcas: Ciskādu Svētā Jāņa Kristītāja Romas katoļu baznīca, Uļjanovas vecticībnieku draudzes lūgšanu nams un Gurilišķu vecticībnieku draudzes lūgšanu nams.
Ievērojamas personības
Sakstagala pagastā dzimuši:
Saimniecība
Sakstagala pagastā ir 40 zemnieku saimniecības, kuras nodarbojas ar bioloģisko lauksaimniecību, lopkopību un graudkopību.
Transports
Pagasta teritoriju šķērso valsts nozīmes autoceļš A12 (vai E22).
Dzelzceļa līnijas Krustpils—Rēzekne II pieturas punkts — Sakstagals.
Izglītība
Pagastā darbojas Sakstagala Jāņa Klīdzēja pamatskola. Līdz 2009.gada 31.augustam Ciskādos pastāvēja Vītolu pamatskola. Darbojas Sakstagala pagasta bibliotēka.
Nikolajs Galdiņš
Nikolajs Galdiņš ( — ) bija Latvijas Bruņoto spēku un Latviešu leģiona virsnieks. Latvijas brīvības cīņu un Otrā pasaules kara dalībnieks. Trešā reiha augstākā militārā apbalvojuma Dzelzs krusta Bruņinieka krusta kavalieris.
Biogrāfija
Dzimis Rīgā. 1919. gada 12. jūlijā brīvprātīgi iestājies Latvijas armijā, piedalījies Latvijas brīvības cīņās. Pēc kara palicis dienestā. 1922. gadā iestājies Kara skolā. 1924. gadā Galdiņš pabeidza Kara skolu ar I šķiru, kā labākais kadets Kājnieku nodaļā, iegūstot virsleitnanta pakāpi. Nozīmēts 4. Valmieras kājnieku pulkā par vada komandieri. Turpinājis izglītoties Kara akadēmiskajos kursos (no 1935. gada Augstākā karaskola), kurus pabeidza 1927. gadā. Tā paša gada 17. novembrī paaugstināts pat virsleitnantu (skaitot no 1. septembra).
1933. gada janvārī pārcelts no 2. Vidzemes kājnieku divīzijas 6. Rīgas kājnieku pulka uz Armijas štāba operatīvo daļu. Vēlāk pārcelts uz Armijas štāba Informācijas daļu. 1935. gada 16. novembrī paaugstināts par kapteini (skaitot no 1. septembra). No 1938. līdz 1939. gadam pildīja arī militārā instruktora pienākumus 2. Rīgas vidusskolā. 1940. gadā, kad Padomju Savienība okupēja Latviju, viņš bija Armijas štāba Informācijas daļas I nodaļas (ārējā izlūkošana) priekšnieka pulkvežleitnanta Andreja Blausa palīgs. Dienot Latvijas armijā apbalvots ar Lietuvas neatkarības 10 gadu jubilejas medaļu un Rumānijas Kroņa IV šķiras ordeni.
Pēc Latvijas armijas pārveidošanas par 24. teritoriālo korpusu, kas notika 1940. gadā, neilgu laiku dienēja šī korpusa 181. strēlnieku divīzijā kā 195. strēlnieku pulka komandieris. Nikolaja Galdiņa brālis tika arestēts 1941. gada jūnijā un pēc tam deportēts uz Noriļsku, kur gājis bojā Noriļlagā.
1941. gadā, kad Vācija okupēja Latviju, iestājās kārtības dienestā, kur bija rotas komandieris. 1943. gada aprīlī, kad martā tika izveidota 2. latviešu SS brīvprātīgo brigāde (vēlākā 19. ieroču SS grenadieru divīzija), nozīmēts par šīs brigādes 42. grenadieru pulka komandiera Voldemāra Veisa adjutantu. Oktobrī tika iecelts par 42. pulka II bataljona komandieri. 15. decembrī iecelts par šī pulka komandieri. 1944. gada 30. janvārī paaugstināts par šturmbanfīreru. Šī paša gada 19. oktobrī apbalvots ar Vācu krustu zeltā. 31. decembrī paaugstināts par oberšturmbanfīreru.
Kara pēdējos mēnešus komandējis savu pulku Kurzemes katlā. Par 3. Kurzemes lielkaujā izrādīto varonību, 1945. gada 25. janvārī, apbalvots ar augstāko Trešā reiha militāro apbalvojumu — Dzelzs krusta Bruņinieka krustu. Ar šo apbalvojumu par varonību iepriekšminētajā kaujā tika apbalvoti arī latviešu leģionāri Miervaldis Ādamsons un Roberts Ancāns. Pēc Trešā reiha bruņoto spēku kapitulācijas, 1945. gada 8. maijā, kritis padomju gūstā. Tā paša gada 5. oktobrī Ļeņingradā strēlnieku komanda izpildīja viņam nāvessodu nošaujot.
Rozentovas baznīca
Rozentovas Svētā Krusta pagodināšanas Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Rēzeknes novada Maltas pagasta centrā Maltā. Dievnams ir valsts nozīmes arhitektūras piemineklis.
Vēsture
Pirmā katoļu koka kapliča atradās Solomenkas sādžā, 2 km attālumā no Maltas. Pirmā katoļu koka baznīca Rozentovā tika uzcelta 1780. gadā par muižnieka A. Felkerzāma līdzekļiem. Tā bija ļoti maza, tāpēc 1842. gadā to pagarināja par trim asīm jeb 6,4 metriem, bet 1906. gadā vēl par trim asīm. Šie pagarinājumi vēl joprojām ir redzami dievnama griestos.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Rinalds Broks. Rozentovas draudze ir dibināta 1782. gadā, par ko liecina datējumi Rozentovas metriku grāmatās, saskaņā ar Mogiļevas palīgbīskapa Holovinska 1850. gada reģistru. Draudzei ir četras kapsētas — Rozentovas kapsēta, Strodu kapsēta, Ostrovsku kapsēta, Gudeļu kapsēta. 2022. gada maijā sakarā ar Krievijas-Ukrainas karu, draudze pieņēma lēmumu uzsākt remontdarbus blakusesošajā draudzes mājā, plānojot tur vēlāk izmitināt bēgļus un vienlaikus izmantot ēku draudzes vajadzībām.
Par prāvestiem Rozentovas baznīcā strādājuši:
Draudzes lielākie svētki
Draudzes lielākie svētki un atlaidu dienas ir Sveču diena, Svētā Jāzepa diena, Svētā Jura diena, Vissvētākās Jaunavas Marijas Debesīs uzņemšanas svētki, Vissvētākās Jaunavas Marijas pasludināšanas diena, Svētā Krusta paaugstināšanas svētki (40 stundas) un Visu Svēto diena.
Tehniska informācija
Rozentovas baznīca ir koka viennavas celtne ar vienu torni, skārda jumtu un dēļu grīdu. Tā ir 24 metrus gara un 9 metrus plata. Apkārt baznīcai ir dārzs, ko ieskauj mūra žogs ar dzelzs režģiem. Baznīcas dārza kreisajā pusē ir vietējas nozīmes arhitektūras piemineklis, no ķieģeļiem uz akmens pamata būvēts zvanu tornis, kurā ir četri zvani, bet funkcionē tikai trīs, jo pašam lielākajam zvanam vienā no ziemām nokrita mēle. Zvanīt baznīcas "zvaņineicā" (tā zvanu torni dēvē draudzes locekļi) ir bīstami, jo torņa koka konstrukcijas ir nestabilas un daži baļķi ir sapuvuši. Dārzā var redzēt arī 1926. gada misiju krustu. Fasādes restaurācijas darbu laikā, atdalot krāsu no dēļiem, kļuva zināms, ka baznīcas fasādes krāsa bijusi dzeltena, zila un zaļa. Daži no draudzes locekļiem apgalvo, ka baznīca bija arī sarkanā krāsā. 2015. gadā lielākā daļa koku tika nozāģēti, jo baznīcas iekštelpās bija veidojies liels mitrums
Interjers
Dievnamā ir trīs altāri. Galvenajā altārī ir Jaunavas Marijas statuja, virs kuras atrodas liels krusts. Sānu altāri ir Jaunavas Marijas altāris, kurā novietota Mistiskās Rozes statuja un Jēzus Sirds altāris, virs kura atrodas Svētā Jura glezna. Blakus Jaunavas Marijas altārim ir novietota Svētā Jāzepa statuja. Aplūkojama ir glezna "Kristus pie krusta un Svētā Marija Magdalēna", kā arī seni un īpatnēji feretroni.
Pēc tam, kad par baznīcas prāvestu kļuva Rinalds Broks, Dievmātes statuja no galvenā altāra tika pārvietota uz kolonnu pie Jēzus Sirds feretrona. Dievmātes statujas vietā tika novietota Dieva acs, kura atradās altāra sākotnējā versijā.
2022. gadā tika uzsākta baznīcas fasādes restaurācija.
Čārlzs Vilkss
Čārlzs Vilkss (dzimis, miris ) bija amerikāņu flotes virsnieks, jūrasbraucējs un polārpētnieks. Ievērojams ar Antarktīdas piekrastes apsekošanas ekspedīciju un darbību ASV pilsoņu kara laikā.
Biogrāfija
Vilkss dzimis Ņujorkā 1798. gadā bijušā Londonas mēra pēcnācēju ģimenē. Māte nomira, kad Vilkss bija 3 gadus vecs. Čārlzu uzaudzināja viņa tante Elīzabete Anna Setona (Elizabeth Ann Seton; pirmā dzimusī amerikāniete, kas tikusi kanonizēta katoļu baznīcas svēto kārtā). Kad Setona kļuva par atraitni ar pieciem bērniem, Vilkss tika nosūtīts mācīties uz internātskolu, kuru pabeidzis iestājās Kolumbijas koledžā (vēlākā Kolumbijas Universitāte). 1818. gadā Vilkss kā kursants iestājās ASV kara flotē un 1826. gadā kļuva par leitnantu. 1833. gadā pēc viņa Narragansetas līča apsekošanas darbiem Vilkss kļuva par flotes Karšu un instrumentu departamenta vadītāju, no kā viņa vadībā vēlāk attīstījās Kara flotes observatorija un Hidrogrāfijas dienests.
ASV izpētes ekspedīcija
1936. gadā ASV Kongress pieņēma lēmumu par speciālas ekspedīcijas organizēšanu Dienvidu okeāna izpētei. Ekspedīcijas galvenais mērķis bija pārbaudīt apšaubāmu salu un sēkļu atrašanās vietas, kā arī jaunu salu un zemju atklāšana.
Ekspedīciju uzdeva vadīt Čārlzam Vilksam un tajā iekļāva dabaszinātniekus, botāniķus, mineralogus, taksidermistus, māksliniekus un filologus. Ekspedīcija sastāvēja no 6 kuģiem: Vincennes (780 t kravnesība), Peacock (650 t), brigas Porpoise (230 t), kravas kuģis Relief (476 t) un divi šoneri Sea Gull (110 t) un Flying Fish (96 t).
Ekspedīcija devās ceļā 1838. gada 18. augustā. Tā apmeklēja Madeiru, Riodežaneiro, Ugunszemi, Čīles un Peru piekrasti. Tālāk maršruts gāja uz Tuamotu, Samoa un Jaundienvidvelsu. 1939. gada decembrī Vilkss devās uz Dienvidu okeānu un drīzumā ziņoja par "Antarktīdas kontinenta dienvidos no Belenija salām" atklāšanu. Sakarā ar pretrunām dažādu Vilksa ekspedīcijas kuģu žurnālos un aizdomām par vēlākiem labojumiem tajos, nav skaidrības, kontinentu atklāja Vilksa vai vienlaikus ar to kuģojušā Dimona d'Irvila ekspedīcija. Šis Antarktīdas piekrastes rajons vēlāk tika nosaukts par Vilksa Zemi.
1840. gadā ekspedīcija apmeklēja Fidži un Havaju salas, pētīja ASV rietumu krastu. Ekspedīcija, veicot pilnu ceļojumu apkārt pasaulei, atgriezās Ņujorkā 1842. gadā. Ekspedīcija kopumā veica 87000 jūdzes, zaudēja divus kuģus un 28 cilvēku dzīvības.
Pēc ekspedīcijas materiāliem tika izdots 5 sējumu apraksts un atlants, kā arī ekspedīcijas zinātniskais ziņojums (20 sējumi un 11 atlanti). pats Vilkss bija autors diviem sējumiem: "Meteoroloģija" (XI) un "Hidrogrāfija" (XIII).
Pagodinājumi
Čārlzs Vilkss miris 1877. gadā Vašingtonā kontradmirāļa dienesta pakāpē. 1909. gadā, godinot viņa ieguldījumu, Vilksa pīšļi tika pārapbedīti Arlingtonas kapsētā.
1796. gads
1796. bija garais gads, kas sākās piektdienā.
Personālais dators (nozīmju atdalīšana)
Personālais dators var būt:
Vācieši
Vācieši (de) ir ģermāņu tauta, kuras izcelsme ir Centrāleiropa. Tos vieno kopēja kultūra un vācu valoda, nevis pilsonība vai kopēja izcelsmes valsts. Līdz 19. gadsmitam ar jēdzienu vācieši apzīmēja visu vācvalodīgo cilvēku kopumu. Pašlaik aptuveni 100 miljoniem cilvēku vācu valoda ir dzimtā valoda, taču tikai aptuveni 80 miljoni uzskata sevi par vāciešiem.
Nosaukuma izcelsme
Vārds Deutsche cēlies no senaugšvācu valodas vārda thiutisk, kas nozīmēja "tautas valodai raksturīgs". Senaugšvācu valoda izveidojās 8. gadsimtā no Reinas franku dialekta, kādā runāja Karolingu galmā, taču 10. gadsimtā tā atkal izzuda. Vidusaugšvācu valodas vārds diutsch pirmoreiz parādās ap 1080. gadu tapušajā "Anno dziesmā", kurā stāstīts par diutsche lant- vācu zemēm, ne vienotu valsti, bet švābu, bavāriešu, sakšu un franku zemēm, kuras vienoja līdzīgas valodas.
Baltu valodās vācu tautas nosaukums (vācieši — vuocīši — vokiečiai — vuokītē) stipri atšķiras no daudzās ģermāņu valodās lietotajiem nosaukumiem (Deutsche — Duitsers — Tyskar), slāvu valodās lietotajiem nosaukumiem (Nijemci — Němci — Nijemci — Niemcy — Немцы — Nemci — Німці) un romāņu valodās lietotajiem vācu tautas apzīmējumiem (Allemands — Alemães). Vārda izcelme nav pilnīgi skaidra, tomēr visticamāk, ka senākā forma vāca vai vākiā ir bijis rietumbaltu tautu dots apzīmējums vikingu jeb varjagu sirotāju apzīmēšanai. Kazimirs Būga šo vārdu saista ar 6. gadsimta hronista Jordana pieminēto Zviedrijas cilti vagoth. Pēc K.Karuļa domām, vārda vāca pamatā var būt indoeiropiešu vārds uek ("runāt"), no kā prūšu valodā radies vārds wackis ("kliedziens, kara sauciens"), arī latviešu vārds vēkšķis. Tamlīdzīgi vārdi sākotnēji varēja būt lietoti nesaprotamā valodā runājošo rietumu kaimiņtautu piederīgo apzīmēšanai.
Svētās Romas impērijas rašanās
Izirstot franku karaļvalstij tās austrumu daļas hercogistes, galvenokārt Saksija, Frankija (Frankonija), Švābija un Bavārija, politiskā ziņā izrādījās samērā stabilas. Par to droši vien jāpateicas tam, ka tās aptuveni sakrita ar vēsturiskajām ģermāņu cilšu teritorijām, kur bija saglabājušās vecās cilšu saites, tradīcijas un pat valodas dialekti.
Pēc karaļa Konrāda I nāves Vācijas (austrumfranku) magnāti Saksijas hercogu ievēlēja par karali Heinrihu I. Iespējams, ka viņi nebūtu steigušies ar šādu soli (sevi padarīt par vasaļiem), ja ne nepieciešamība atvairīt bīstamu ārējo ienaidnieku — maģārus. Tikai organizēta pretestība varēja paglābt austrumfranku zemes no izpostīšanas. Heinrihs I to samērā veiksmīgi arī uzsāka. Lai gan maģāru uzmākšanās atvairīšana viņam bija grūts uzdevums, ārējie draudi palīdzēja konsolidēt spēkus un nostiprināt monarhijas autoritāti. Starp citu, šis ir viens no neskaitāmiem piemēriem vēsturē kurš parāda, ka riski un draudošas briesmas nereti virza sabiedrības progresu daudz straujāk, nekā jebkādi citi faktori.
Oto I un garīdzniecības aliansi atbalstīja arī Roma, kura, savukārt, cerēja uz Vācijas monarha palīdzību grūtā brīdī. Šādi brīži nebija retums, jo Romai tuvējās valstiņas, it sevišķi Ziemeļitālijā, un Burgundija, Provansa bija politiski nestabilas. Lai nostiprinātu savienību ar Oto I, Romas pāvests 962. gadā viņu pasludināja par imperatoru. Tagad tā laika civilizētajā pasaulē vairs nebija viena, bet gan divas impērijas — Bizantija un Svētā Romas impērija. Pēdējā jau bija nākamās Vācijas prototips.
Vladivostoka
Vladivostoka (ru) ir pilsēta Krievijas Federācijas galējos dienvidaustrumos. Lielākā Krievijas Klusā okeāna osta un Krievijas Klusā okeāna kara flotes galvenā bāze, Tālo Austrumu federālā apgabala un Piejūras novada galvaspilsēta. Atrodas pie Japāņu jūras Zelta raga līča netālu no Krievijas Federācijas robežas ar Ziemeļkoreju un Ķīnu.
Vēsture
Pirms 1860. gada Pekinas konvencijas parakstīšanas tagadējās pilsētas vietā atradās mandžūru apmetne ar nosaukumu Haišenvaja (zh). Pēc nokļūšanas Krievijas Impērijas pakļautībā to pārdēvēja par Vladivostoku (ru — "Austrumu valdnieku") pēc līdzības ar Ziemeļkaukāza cietoksni Vladikaukāzu - "Kaukāza valdnieku". 1871. gadā tā Nikolajevas vietā kļuva par galveno Krievijas Impērijas Klusā okeāna tirdzniecības ostu. Pilsētas nozīme pieauga, kad 1903. gadā Vladisvostoka kļuva par Transsibīrijas dzelzceļa galapunktu. Krievijas pilsoņu kara laikā Vladivostoka bija japāņu intervences centrs un Pieamūras pagaidu valdības mītne. Sarkanā armija Jeronima Uboreviča vadībā 1922. gada 25. oktobrī ieņēma Vladivostoku, un beidza Tālo Austrumu Republikas pastāvēšanu, ko uzskata par Krievijas pilsoņu kara beigām.
Vladivostokas latvieši
Luterāņu garīgo aprūpi 1909. gadā būvētajā luterāņu Svētā Pāvila baznīcā no 1880. līdz 1912. gadam veica Kārlis Augusts Rumpēters (1849-1912; apglabāts Vladivostokas Jūras kapos (Морское кладбище)). Viņa, kā arī vēlāko Vladivostokas luterāņu mācītāju aprūpē atradās arī Sibīrijas un Tālo Austrumu latviešu kolonijas, ieskaitot Lejas Bulānu un Amūras Baltiju.
Interesanti fakti
Vladivostokā ir radusies grupa Mumij Troļ. Pilsēta ir mājvieta Krievijas premjerlīgas futbola komandai Luč-Energija (Луч-Энергия). 2013. gadā dibināts KHL hokeja klubs Vladivostokas "Admiral".
Cilvēki
Vladivostokā dzimuši:
Vanitas
Šī žanrs visplašāko izplatību guva Flandrijā Beļģijā un Holandē 16. un 17. gadsimtā. Agrīnā žanra stadijā vanitas mākslas darbi kalpoja kā atgādinājums par dzīves straujo ritumu un nāves neizbēgamību.
Žanra attīstība
Vanitas darbu radīšanas pirmsākumos tie tika gleznoti, lai simbolizētu cilvēka mirstību un novietoti dzīvu portretējamo modeļu radīto darbu — portretu reversā jeb aizmugurējā pusē. Šie vanitas bija frontāli galvaskausu attēlojumi, kas bieži tika attēloti nišās ar sveci un ziediem; darbi lielākoties bija drūmi un monohromi. Kā patstāvīgs un neatkarīgs žanrs vanitas radās ap 1550. gadu. 17. gadsimtā mākslinieki galvaskausu vairs neattēloja darbu kompozīcijā frontāli, bet gan to novietoja tos kaut kur darba malā. Par vanitas kulminācijas vietu un laiku tiek uzskatīta Holandes pilsēta Leidene, kas bija kalvinisma centrs, no 1620. līdz 1650. gadam. Šeit radītie vanitas darbi tiek uzskatīti par tā laika kalvinisma morāles paudēju.
Humbolts
Humbolts var būt:
Grūtniecības periods
Grūtniecības periods ir laika intervāls, kurā zīdītāji iznēsā embriju. Tas ir laika intervāls no ieņemšanas brīža līdz dzimšanas brīdim. Dažādiem zīdītājiem šis periods ir atšķirīgs, piemēram, trušiem grūtniecības periods ir 33 dienas, bet ziloņiem — no 600 līdz pat 660 dienām.
Turcijas pilsētu uzskaitījums
Šajā uzskaitījumā apkopotas Turcijas pilsētas.
2014. gadā Turcijā dzīvoja 77 695 904 iedzīvotāji (18. apdzīvotākā valsts pasaulē). Saskaņā ar oficiālajiem datiem 2012. gadā Turcijā bija vairāk nekā 300 pilsētu ar iedzīvotāju skaitu virs 20 000. Stambulas iedzīvotāju skaits ir virs 10 000 000, Ankarā dzīvo vairāk nekā 4 000 000 iedzīvotāju.
Kopš 1984. gada Turcijā ir oficiālas lielpilsētas (turku valoda: Büyükşehir), kurām saskaņā ar Turcijas 1982. gada konstitūcijas 127. pantu izveidota lielpilsētas pašvaldība (turku valoda: Büyükşehir Belediyesi). Ja 1984. gadā Turcijā bija tikai trīs lielpilsētas, tad 1986. gadā bija 7 lielpilsētas; 1988. gadā 8 lielpilsētas; 1993. gadā 15 lielpilsētas; 2000. gadā 16 lielpilsētas; 2012. gadā 29 lielpilsētas un 2013. gadā — 30 lielpilsētas.
Pašlaik Turcijā ir  30 lielpilsētu:
Brents Sopels
Brents Sopels (dzimis 1977. gada 7. janvārī) ir bijušais kanādiešu hokejists, aizsargs. Karjeras laikā aizvadījis 658 spēles Nacionālājā hokeja līgā, 2010. gadā Čikāgas "Blackhawks" sastāvā izcīnījis Stenlija kausu.
Salu valstu saraksts
Šajā uzskaitījumā apkopotas visas salu valstis. Sala ir samērā neliela (salīdzinājumā ar kontinentu) sauszemes daļa, ko no visām pusēm norobežo okeāna, jūras, ezera vai upes ūdens. Vairākas salu valstis ir iekļautas kā arhipelāgi, jo valstu teritoriju veido vairākas salas, piemēram, Filipīnas un Mikronēzija. Citu valsts teritorijas veido tikai viena sala, piemēram, Nauru, vai arī uz vienas salas ir vairākas valstis, piemēram, Haiti. Lai gan Austrālija ir kontinents, bieži vien to sauc arī par salu un tai nav sauszemes robežas. Atsevišķas salu valstis netiek oficiāli atzītas kā valstis, piemēram, Ziemeļkipra.
Brents Sopels
Spēlētāja karjera
Pēc 2004.—05. sezonas NHL lokauta, 2005.—06. sezonu Sopels uzsāka Ņujorkas "Islanders" rindās, taču sezonas gaitā tika aizmainīts uz Losandželosas "Kings". "Kings" 2006.—07. sezonā gan Sopelu aizmainīja atpakaļ uz Vankūveru. 2007. gada vasarā Brents paraksīja līgumu ar Čikāgas "Blackhawks" vienība, tās sastāvā 2009.—10. sezonā izcīnot arī Stenlija kausu. 2010. gada vasarā Sopels tika aizmainīts uz Atlantas "Thrashers" vienību, bet sezonas gaitā pievienojās Monreālas "Canadiens".
Salu valstu saraksts
Piezīmes
Austrālija ir kontinents, taču sarunvalodā, jo sevišķi angļu valodā, tiek dēvēta par salu daļu.
Brents Sopels
Spēlētāja karjera
2011. gada vasarā Sopels pievienojās KHL klubam Novokuzņeckas "Metallurg", kura sastāvā aizvadīja nākamo pusotru sezonu, līdz 2012.—13. gada sezonas otrajā pusē tika aizmainīts uz Ufas "Salavat Julajev". Ufā hokejists aizvadīja arī 2013.—14. gada sezonu, taču tad atgriezās Ziemeļamerikā, pievienojoties AHL vienībai Čikāgas "Wolves".
2015. gada februāra nogalē hokejists paziņoja par karjeras beigšanu.
Dehidrohlormetiltestosterons
Dehidrohlormetiltestosterons ir anaboliskais steroīds ar izteiktu anabolisko efektu. Pazīstams ar nosaukumu 'orālais turinabols' (Oral-Turinabol). Dehidrohlormetiltestosterons uzskatāms par metandienona hloratvasinājumu.
Vēsture
1961. gadā šo vielu patentēja VDR farmaceitiskais uzņēmums Jenapharm. Klīniskā izmantošanā preparāts tika ieviests 1965. gadā. Tolaik tika uzskatīts, ka, uzņemot orāli, šim steroīdam anaboliskais efekts ir nošķirts no androgēnā. Austrumvācijā plaši tika izmantots sportā kā dopings un turēts slepenībā. Mūsdienās šī preparāta pielietošana sportā ir nelegāla.
Skalārais reizinājums
Definīcija
Skalārā reizinājuma darbību apzīmē ar "·", piemēram,.
Ar summas palīdzību
Ja un  atrodas n-dimensiju Eiklīda telpā, tad to skalāro reizinājumu atrod ar summas palīdzību:
Ar matricu palīdzību
Vektoru skalāro reizinājumu var atrast ar matricu reizināšanas palīdzību. Ja vektorus \vec{a} un \vec{b} pieraksta kā kolonnas vektorus jeb matricas a\, un b\, ar vienu kolonnu un n rindiņām, tad ir 1 × 1 matrica, kuras vienīgais elements ir vienāds ar. Šeit apzīmē matricas a\, transponēto matricu (šajā gadījumā rindas vektoru).
Terminoloģija
Angliski jēdzienu scalar product lieto, lai apzīmētu skalāro reizinājumu reālā Eiklīda telpā. Lai apzīmētu skalārā reizinājuma vispārinājumu prehilberta telpā (piemēram, kompleksā Eiklīda telpā), lieto jēdzienu inner product jeb "iekšējais reizinājums". Latviešu valodā šāds jēdziens nav iegājies, tāpēc jēdzienu "skalārais reizinājums" attiecina gan uz reālām Eiklīda telpām, gan uz prehilberta telpām. Līdzīgi arī vācu valodā jēdzienu Skalarproduct lieto abos gadījumos.